14. Výroba ópia na medicínske účely v Afganistane (hlasovanie)
- Správa pána Cappata
- Pred hlasovaním
José Ignacio Salafranca Sánchez-Neyra
(ES) Pán predseda, skôr ako pristúpime k hlasovaniu o správe pána Cappata, by som rád Parlamentu vysvetlil, že sa do španielskej verzie vlúdila chyba: v odseku 1 písm. b) na treťom riadku od konca text znie "vykonávanie pilotných projektov", zatiaľ čo autentickou verziou je anglická verzia, ktorá znie (EN) "hľadanie možností".
Predseda
Ďakujem vám za dôkladné prezretie textu. Samozrejme, opraví sa to.
- Pred hlasovaním o pozmeňujúcom a doplňujúcom návrhu č. 4
Marco Cappato  
spravodajca. - (IT) Pán predseda, dámy a páni, najskôr by som vám chcel odpustiť za zlé vyslovenie môjho mena a v druhom rade, pokiaľ ide o pozmeňujúci a doplňujúci návrh č. 4, by som chcel navrhnúť, aby sa zachovala tzv. faktická časť pozmeňujúceho a doplňujúceho návrhu, t. j. iba prvá časť.
"keďže sa v správe Medzinárodného úradu pre kontrolu omamných látok uvádza, že svetová ponuka opiátov na lekárske účely je nadmerná",
(IT) - Pán predseda, dámy a páni, pozmeňujúci a doplňujúci návrh by mal končiť tu; ak nie sú žiadne námietky, budeme takémuto prípadu priaznivo naklonení.
(Ústny pozmeňujúci a doplňujúci návrh bol prijatý.)
- Pred hlasovaním o pozmeňujúcom a doplňujúcom návrhu č. 5
Marco Cappato  
spravodajca. - (IT) Pán predseda, dámy a páni, ospravedlňujem sa, opäť ide o faktické nahradenie; keďže sa cituje afganský zákon, náležité znenie zákona treba nahradiť:
"keďže sa v afganskej ústave uvádza, že štát zabráni akémukoľvek pestovaniu a pašovaniu omamných látok a keďže afganský protidrogový zákon z roku 2005 upravuje možnosť povolenej produkcie a distribúcie kontrolovaných látok v Afganistane;"
(Ústny pozmeňujúci a doplňujúci návrh bol prijatý.)
